JohanHeinsen/ENO huggingface dataset:
Lolland-Falsters Stifts-Tidende, 1842-04-16
Jfølge Dagen er det et udelukkende Privilegium paa 5 Aar, fra 1ste Juli 1843 at regne, som allernaadigst er forundt Figaros Udgiver, Hr. Carstensen, til i Kjøbenhavn eller en af dens Forstæder at anlægge en Tivoli under Navn af Kjøbenhavns Tivoli og Vaurhall med Tilladelse til i dette at etablere: 1) en Bazar til Forhandling af alle egentlige Konstsager, saasom Malerier, Kobberstik, Billedhuggerarbeide, slebne Stene osv. samt indenlandske Jndustriproducter, med Undtagelse af Alenvarer; 2) en Concertpavillon; 3) et Tivoli Theater for Konstpræstationer osv., dog at der paa dette Theater ikke gives sceniske Forestillinger og Maskerader, uden forud dertil i hvert enkelt Tilfælde meddeelt speciel Tilladelse; 4) et Cosmorama eller Panorama; 5) en Fyrværkerie=Estrade, dog at denne betinges af at Establissementet anlægges i en af Stadens Forstæder; 6) Gynger, russiskeGlidebaner ofv.; 7) Keglebaner og andre Tivoli Spil; 8) en Billard Pavillon; 9) en Restauration; 10) Caffehuus samt Divan for Tobaksrygning og 11) Conditor Pavilloner; - dog, iblandt Andet under betingelsen af, at Establissementet inden et Aar fra 1ste Juli 1843 at regne er indrettet til Afbenyttelse for Publicum, og at Privilegiet ikke har nogen Jndflydelse med Hensyn til saadanne Establissementer, der ikkun indbefatte enkelte Deele af hvad det af Supplicanten paatænkte Anlæg i sin Totalitet skal indeholde. Efter hvad Hr. Carstensen hidtil har præsteret, kan man ikke antage at dette Privilegium kunde gives til Nogen, der er i Besiddelse af en mere uddannet Smag og en rigere Opfindsomhed.
Lolland-Falsters Stifts-Tidende, 1842-04-16
Angaaende den frygtelige Misgierning i Eibye, hvis Ophavsmænd nu ere opdagede og skulle have tilstaaet Alt, meddeler Den Frisindede følgende nærmere Omstændigheder. 5 Personer ere implicerede i Mordsagen, nemlig en Bødker og en Skræder, samt tvende Karle og en Person ved Navn Worm (en Fætter til Tønders Morder,). Skræderen er den, som har dræbt dem alle Tre, og Worm den, som egentlig skal have forledet de Andre til Udaaden. Planen, som de havde lagt forinden, skal i det Væsentlige have været følgende: Worm og de tvende Karle skulde af og til udspeide Localiteterne, og vare af den Aarsag ogsaa flere Gange inde i selve Huset, for at Folk skulde blive opmærksom paa dem og troe, at det var dem, der havde udført Misgierningen. Bødkeren og Skræderen skulde da en Nat overfalde Folkene, dræbe dem og røve, hvad de kunde faae: samme Nat skulde Worm og Karlene overnatte hos en Mand en Miil derfra. Naar Gierningen og Morgenen rygtedes, vilde Mistanken naturligviis falde paa sidstnævnte Tre, der virkelig ogsaa arresteredes; men, ved at bevise deres alibi da Rovmordet skeete, atter maatte løslades. Planen var ogsaa ret snild anlagt; men godt erdet, at den opdagedes.
Lolland-Falsters Stifts-Tidende, 1842-04-16
Fyens Stiftamtmand har udsendt følgende Circulaire til Sogneforstanderskaberne. Da det er kommet til min Kundskab, at der ogsaa paa flere Steder i Odense Amt har yttret sig Galskab iblandt Hundene, og det vistnok er Enhver bekjendt hvilke for gelige Følger en gal Hunds Bid har, saa er det indlysende, at der bør gjøres Alt, hvad der staaer i menneskelig Magt for at afværge et saadant Onde, og idet jeg i denne Anledning henvender mig til de resp. Sogneforstanderskaber, føler jeg mig overbeviist om, at samme i forekommende Tilfælde ville lade det være sig maatpaaliggende at træffe de Foranstaltninger, som maatte ansees nødvendige."(Her i Loll. Falst. Stift have vi hidtil ikke hørt at hiin farlige Hunde=Sygdom, der forøvrigt desværre synes mere og meere at udbrede sig overalt, har yttret sig; men vi tør sikkert gjøre Regning paa, at der ogsaa her itide vil blive taget de nødvendige Forholdsregler.)¬
Lolland-Falsters Stifts-Tidende, 1842-04-16
J Hoe og Orby ved Varde skal herske megen Sygdom blandt Hundene og man frygter for, at Sygdommen skal udarte til Galskab. (Ribe Av.)¬
Lolland-Falsters Stifts-Tidende, 1842-04-16
J Aarh. Av., hedder det om det Flensborger Dampskib, Jerndampskibet Dronning Caroline Amalie: Dette Dampskib har viist sig som en dygtig Damper (fra Flensborg hedder det, at den skyder en djævleblændt Fart, og da det tillige er udstyret med en overordentlig Elegance og indrettet saa beqvemt som muligt for Passagererne, synes der at være al mulig Sandsynlighed for, at denne i saa mange Henseender behagelige og fordeelagtige Forbindelse mellem Flensborg, Kjøbenhavn og Aarhuus ret maa blive af Varighed, og svare Regning for vedkommende Rhedere.
Lolland-Falsters Stifts-Tidende, 1842-04-16
Secretair Hjorth, bekjendt som en dygtig Maskinbygger og Polytechniker, har i disse Dage overtaget Bestyrelsen af afd. Marschalls bekjendte store Pianoforte Fabrik, der sikkert vil faae et nyt Opsving under hans Ledning. (Aalb. Av.)
Lolland-Falsters Stifts-Tidende, 1842-04-16
Den bekjendte smukke herskabelige Gaard i Kjøbenhavn, det saakaldte Mac Evoys Palaisk, i Bredgaden, er, efter Berl. Tid.", i Tirsdags solgt underhaanden til Apotheker L. Schmidt fra Nakskov for 21,500 Rbd. Kjøberen har betinget sig, at Gaarden strax kan tiltrædes. Gaarden Frederiksholm i Kjøbenhavns Amt, der d. 7de d. M. solgtes ved 4de Auction til Cand. Mollerup for 47,500 Rbd. r. S., er efter Forlydende af denne i disse Dage allerede solgt underhaanden. til Cand. Grandjean med en Avance af 2000 Rbd. (Dagen.)
Lolland-Falsters Stifts-Tidende, 1842-04-16
Den bekjendte Folkedigter Peder Jensen er i denne Tid i Kjøbenhavn. Han synes at have skiftet politisk Tro. Før lavede han Viser til Kongehuset, nu synger han kun om Lehmann. At besøge ham skal endog være det egentlige Maal for hans nu forehavende Reise. (Vib. Av.) Dhrr. Lieutenanter, der have søgt og kunne vente at faae Afskeed, begynde allerede at see dem om efter nye Levebrød, saaledes har en Lieutenant ladet sig ansætte som Pakhuusforvalter hos en Grosserer paa Christianshavn og en anden modtaget en Hovmester=Plads i Jylland. (Vib. Av.)
Lolland-Falsters Stifts-Tidende, 1842-04-16
Aalb. Av., har følgende Meddelelser fra Kjøbenhavn: Man erfarer nu, at den aftraadte Minister Krabbe-Carisius har renonceret paa sin Gage i Pension. - J den sidste Uge have vi havt fire Fallitter her i Byen, lutter Silke= og Klæde kræmmere, hvoraf de tre kun have været etableret en kort Tid og deriblandt er endog en Silke- og Klædekræmmersvend. Dette frembyder isandhed kun slette Udsigter for de unge Mennesker, der ville etablere sig i dette Fag, ligesom det vidner og en uheldig Retning, denne Handelsbranche har taget.
Lolland-Falsters Stifts-Tidende, 1842-04-16
Fire unge Mennesker af god Fødsel ere i forrige Uge blevne arresterede fra en Jsenbod, hvor de havde tilegnet sig forskjellige Smaating og flere Gange iforveien havde drevet samme Spil. - Vold skytten har allerede begyndt sit Myrderi mellem de stakkels Hunde paa Volden, hvis Gjenboere ved denne Leilighed stundom ere Vidner til de ynkeligste Scener. Saaledes slæbte en Hund sig forleden Dag med sønderskudt Underliv langs ned af Voldbakken, under det ynkeligste Hyl, og efterladende et bredt Blodspor, hvorpaa den tilsidst tyede ned i en Kjælder, hvor den fik sit Banesaar af Voldskytten, der havde fulgt den. - Forleden blev en Skomager lærling bidt af en Hund i Benet i den Grad, at han strax maatte kjøres ud paa Hospitalet. Om Dyret har viist Symptomer paa Galskab, vides ikke.
Lolland-Falsters Stifts-Tidende, 1842-04-16
Udenlandske Efterretninger. Til de kraftige Forholdsregler, hvortil de beklagelige Begivenheder i Afganistan foranledigede den engelske Regjering, skal det ogsaa høre at afsende en energisk Note til den russiske Regjering, hvis Agenter uophørlig have stræbt at ophidse den indiske Befolkning mod Englænderne. Uden en saadan Jndvirkning mener man ikke at kunne forklare den mærkværdige Samvirken efter fælleds Plan, som har viist sig ved denne skrækkelige Opstand, og saaledes er det ikke usandsynligt, at den store Kamp mellem Østen og Vesten, mellem Despotiet og Folkefriheden repræsenterede af Rusland og England, meget snart kunde udbryde i det fjerne Afganistan. Hvis dette skulde skee, vilde et trofast Forbund mellem England og Frankrig være af den høieste Vigtighed, og derfor er det af megen Jnteresse, at et Giftermaal skal være i Værk mellem Hertugen, af Bordeaux, som understøttet af det legitimistiske Parti gjør Fordring paa Frankrigs Throne, og en russisk Storfyrstinde. Dersom denne Forbindelse kommer i Stand, maa den næsten betragtes som en Krigserklæring fra Ruslands Side mod Ludvig Philip og hans Familie, hvis Ret til Regjeringen Rusland aldrig formelig har erkjendt, og det franske Ministerium skal derfor have besluttet for dette Tilfælde øieblikkelig at kalde det hele franske Gesandtskab hjem fra Rusland. – 25 engelske Biskopper have undertegnet en Protest mod Gyldigheden af den unge Kronprindses Daab, ja endog mod hans Arveret til den engelske Throne, fordi Kongen af Preussen, som er af en anden Religions bekjendelse, har været Fadder. Det hedder, at en tydsk Fyrste, som er nær beslægtet med Dronningen, og selv gjerne vilde have været Fadder Ernst August af Hannover) skal have Deel i denne latterlige og intetsigende religiøse Bevægelse.
Lolland-Falsters Stifts-Tidende, 1842-04-16
Efterat Franskmændenes Stilling i Algier længe - idetmindste tilsyneladende – har været mere beroliget end nogensinde forhen siden disse Landes Erobring, ere nu pludselig høist alvorlige Efterretninger indløbne. Den heeltemodige Abdel Kader, som skulde være aldeles forladt og opgivet af sine Landsmænd, har atter givet en mærkværdig Prøve paa sit mageløse Talent til at bringe Hjelpemidler tilveie og opflamme sine Landsmænds Begeistring, da han pludselig er falden over General Bedeaumed en Styrke af 4000 Kabyler, 1000 arabiske Ryttere, en Bataillon og 2 Esqvadroner af sine egne disciplinerede Tropper og en stor Skare, som han har samlet blandt de marokkanske Stammer.
Lolland-Falsters Stifts-Tidende, 1842-04-16
Efter franske Beretninger skal Bedeau vel hav seiret, dog med betydeligt Tab, men da han synes at være haardt indesluttet i Temecen medens Abdel Kader har viist sig truende for Oran, er hiin Seir meget tvivlsom. Overgeneralen Bugeand har tilsomst sendt Forstærkninger til de truede Egne, og den franske Regjering skal have i Sindeat tilstille den marokkanske bittre Besværinger over den Hjælp af Penge og Tropper, som AbdelKader i Marokko har faaet.
Lolland-Falsters Stifts-Tidende, 1842-04-16
Den bestandige Comitee, som efter den preussiske Konges Anordning udvælges af alle Provindsernes Stænder, er nu sammenkaldt til August Maaned.
Lolland-Falsters Stifts-Tidende, 1842-04-16
Blandinger. En græsselig Forbrydelse blev Natten d. 16de Februar forøvet af tvende ubekjendte Misdædere paa Gaarden Prared i Frølunda Sogn i Halland. Denne Gaard eies af Bonden Anders Mänsson og hans Kone Anna, der i lang Tid havde været bekjendte for deres Sparsommelighed, Orden og uskrømtede Gudsfrygt. Dette Par havde samlet sig en lille Formue, som de havde ifinde at anvende til at kjøbe en større Gaard. Da de endnu begge vare i deres bedste Alder og kun endnu havde et lidet Jordbrug, holdt de ingen Tjenestefolk, men passede selv Gaarden; kun i Høsttiden leiede de nogle Personer.
Lolland-Falsters Stifts-Tidende, 1842-04-16
J sidste os af Almue-Vennen giver en vis Hr. Ole Harmsen i Haglebye sin afskedigede Tjenestepige følgende Skudsmaal: ne Sophie Nielsdatter, født paa en Dandsebod i Kjøbenhavn, har i et heelt Aar - mindre end 10 Maaneder - staaet i min Tjeneste, og i al den Tid viist sig flittig - i Gadedøren, nøisom – i sit Arbeide; omhyggelig – for sig selv; adret – til at svare igjen, venlig - imod Mandspersoner, tro imod sin Kjæreste, og ærlig – naar Alting var godt tillukket.
Lolland-Falsters Stifts-Tidende, 1842-04-16
Fallit. Edvard Albert Døcker i Odense.
Lolland-Falsters Stifts-Tidende, 1842-04-16
Berigtigelse. J dette Blad No 43 er det paanket, at Entrepreneuren af den til Forbindelse med Flensborger=Dampskibet projecterede Dagvogn, til hvis Oprettelse den kgl. Generalpostdirection har meddeelt Tilladelse, er bleven nægtet Ret til selv at afgive de behøvende Bivogne.
Lolland-Falsters Stifts-Tidende, 1842-04-16
Herved maa bemærkes: 1) At det er en almindelig Regel for Dagvogns befordringer, at Bivognene skulle afgives af de respective Vognmandslaug, hvilket t. Ex. ogsaa gjælder for den Dagvogn, som i flere Aar har været i Gang mellem Nykjøbing og Gaabense (Wordingborg). En Undtagelse fra denne i billigt Hensyn nærmest til samtlige Laugsinteressenter grundede Regel vilde ogsaa i nærværende Tilfælde vise sig sær ubillig, fornemmeligt mod Eierne af de nysanskaffede Fjedervogne. Hellerikke har, saaledes som den citerede Artikel paaberaaber, en saadan Undtagelse funden Sted i Sjælland. 2) At det uden Tvivl ikke vilde formenes Entrepreneuren at anskaffe og benytte en til et større Antal Passagerer indrettet Dagvogn, hvorved det mislige Resultat af den opstillede Beregning vilde bortfalde. (Forlangt indrykket.) En Røst (til Dhrr. Borgerrepræsentanter i Nakskov.) Regnskab, Regnskab, Regnskab – – aa maae vi bede om lidt fuldstændigt – trykt Regnskab. –
Lolland-Falsters Stifts-Tidende, 1842-04-16
Gudstjeneste. Imorgen begynder Gudstjenesten i Nykjøbing Kirke Kl. 10.
Lolland-Falsters Stifts-Tidende, 1842-04-16
AVERTISSEMENTS. Lollands-Falsters Stiftstidende. April Qvartal 1842.) Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvark 3de Gange ugentlig, men hvoraf dog Extra- eller Dobbeltumere udgives saaofte større Artikler gjøre det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og forsendt med Brevposten, i Stiftet 90 s. og udenfor Stiftet 94 1/2 s. qvartaliter.
Lolland-Falsters Stifts-Tidende, 1842-04-16
Efter modtagen Fuldmagt opfordres herved Alle, som endnu ikke have betalt de dem, fra Hr. Apotheker Bagge i Nysted, tilstillede Regninger, snarest muligt at betale samme til Undertegnede, der tillige er befuldmægtiget til derfor at meddele Qvittering, saavelsom paa lovlig Maade at inddrive Fordringerne, naar Betalingen udebliver. Nysted den 1ste April 1842. v. Staffeldt. Cement.
Lolland-Falsters Stifts-Tidende, 1842-04-16
fra Fabriken ved Rönne paa Bornholm bekommes i 1 1/4 & 1/4 Td. til nedsat Priis a 5 Rbd. 3 Mk. pr. Td. i Kjöbenhavn paa Kultorvet No. 133 hos Tobaksfabrikør N. F. Bonnesen, hos hvem tillige trykte Anviisninger til Cementens hensigtsmæssigste Brug kunne erholdes. Kløverfrøe.
Lolland-Falsters Stifts-Tidende, 1842-04-16
Et Partie særdeles godt, rødt sachsisk Kløverfrøe, udsælges hos M. C. Mackeprang.
Lolland-Falsters Stifts-Tidende, 1842-04-16
Kjøbmand Niels Peter Petersen her i Byen er ved Døden afgangen og hans Boe af mig som Skifteforvalter taget under Behandling. For at kunne tage den fornødne Bestemmelse og Boets Realisation m. m. er en Skiftesamling i dette Boe berammet at afholdes paa mit Contoir Fredagen den 6te Mai førstkommende, om Formiddagen Klokken 11, hvorved det tillige vil blive at afgjøre, om Arvingernes Ønske om, at beholde nogle af den Afdødes Effecter og Familiestykker, imod Betaling efter Vurderingen, kan gives bifald, og hvorledes der skal forholdes med en syg Hoppe fra Kjøbenhavn, som hos den Afdøde har henstaaet siden i September Maaned f. A. og af ham er bekostet forret, passet og taget under Cuur Creditorerne indkaldes derfor til at give Møde bemeldte Tid og Sted, og at afgive Erklæring, da de Udeblivende maae ansees at samtykke i, hvad de Mødende vedtage. Nykjøbings Skifteret paa Falster, den 14de April 1842. Møller.
Lolland-Falsters Stifts-Tidende, 1842-04-16
Auction. Onsdagen den 27de April førstkommende om Formiddagen Kl. 9, lader Undertegnede ved offentlig Auction bortsælge endeel Jndboe, bestaaende af Stole, Borde, en Divan og Divansbord, et Chatol, Sengestæder, Meieri-Redskaber, Avlsredskaber, saasom: Vogne, Plouge, Harver, Tromler, en udmærket god Vandfure-Ploug, Slæder, en 2 og en eensædig Kaleche, en Deel gode Malkekoer, Qvier og Kalve, Heste, Faar og Sviin, Sædevare, Rug, Byg, et Parti udmærket Saae Havre, Hørfrøe, gode Saae=Vikker, rødt Kløverfrøe, Themothi, Kartofler og røget Flæsk med meget mere. Vederheftige Kjøbere gives Credit til Mikkelsdag d. A. Norregaard, den 12te April 1842. Sørensen.
Lolland-Falsters Stifts-Tidende, 1842-04-16
Adressecontoirets Commissionairer ere: Dhrr. Boghandler Thierry i Nakskov, Kammerraad Suhr i Rødby, Boghandler Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmand Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1842-04-18
Lollands Falsters Ved 18de Skifte Tivene. Redigeret, trykt og udgivet af W. F. Laub i Nykjøbing. No. 47. Mandagen den 18 April. Maa end den Tid nu ansees at være forbi – som en anonym Forfatter i de 44 af denne Tidende behager at udtrykke sig - da Embedsmændene i trog Tillid til deres pavelige Ufeilbarlighed (Ufeilbarhed) torde indhylle sig i deres Fornemheds Manteler", saa er desværre endnu den Tid nærværende, da Pressen saa ofte misbruges til inhumane og umotiverede Angreb og Jnsinuationer, lidet hæderlige for dem, fra hvilke de komme. Som Beviis for denne Paastand tjener Jnskratet i nysnævnte Blad og den nu saa forslidte Capitelstaxt, en Gjenstand, der vel med Føie maa ansees for at være uddebatteret, og hvilket Jnserat, foruden at røbe Uvidenhed og skjæv Anskuelse, meest synes at være nedskrevet i den Hensigt at producere Uartigheder og Jnvectiver.
Lolland-Falsters Stifts-Tidende, 1842-04-18
Naar nemlig Forfatteren til hiint Stykke omtaler Agent Benzons bekjendte aristokratiske Sindelag", samt derhos dog ikke antager, "at han i den Grad, undervurderer sine Pligter som Statsborger, at han skulde nægte at efterkomme denne til ham stilede Opfordring," da maa man jo her billigen spørge, hvori dette Agent Benzons aristokratiske Sindelag bestaaer, og ved hvilke Leiligheder han har undervurderet eller tilsidesat sine Pligter som Statsborger, Skal ved den første Yttring, forstaaes, at han fornemmeligen ynder og attraaer de Fornemmes og Magnaternes Omgang og Selskab, da vidner hans hele borgerlige Færd vistnok om det Modsatte; eller menes hermed, at han søger at fortrykke den Ringere, ikkun seer paa egen Fordeel uden at ændse Andres Rettigheder, da er dette en saa uværdig og almeenerkjendt ugrundet Beskyldning, at den ikke egner sig til videre Gjendrivelse. Hvad Opfyldelsen af hans Pligter som Statsborger angaaer, da mene vi, at han ogsaa i denne Henseende stedse viser og har viist den samme utrættelige Virksomhed, som udmærker hele hans Liv og alle hans Foretagender. Herom vidner jo flere af Byens vigtige Anliggender, i hvis Ordning og Udførelse han, som bekjendt, virksom og ufortrøden har taget Deel. Forstaaer Jndsenderen derimod ved aristokratisk Sindelag, at han ikke ønsker indgribende og pludselige Forandringer i det Bestaaende, at han ikke har underskrevet Constitutions- og Skattebevillingspetitioner og andet deslige, kort, at han ikke hører til det saa kaldte liberale Parti, da deler Agent B. vistnok dette Slags Aristokratisme med mange af sine meget agtede Medborgere, og det hører jo ustridigen ogsaa til den sande Liberalitet, at lade Enhver saavel i politisk som i religiøs Henseende uantastet tænke og meene saaledes som han anseer for rigtigst. Maatte iøvrigt Debatterne om den ulykkelige Capitelstaxt dog nu have Ende, thi sandeligen, de have varet længe nok, og maatte de, som herefter opstaae, føres med Sindighed og Humanitet, uden alle personlige Hensyn og udelukkende holde sig til Sagen, hvorom der handles, da vilde saadan Discussion baade meest gavne Sandheden, som vi dog alle søge, og tillige være meest sømmende for den dannede Mand, til hvilket Parti han end maatte henhøre. Det er sandt, at den offentlige Mening er bleven en Magt, for hvilken ingen ærekjær Mand er ligegyldig, og at den Tid er forbi, da det blev anseet for unødvendigt at tage Hensyn til hvad der offentlig blev fremført; men det er ikke enhver anonym Jndsender, som kan repræsentere den offentlige Mening, og naar et navnløst Jnserat tilmed som den her omhandlede Artikkel indeholder nærgaaende og uforskammede Udladelser mod navngivne Mænd, vil Jngen forlange eller vente, at disse derved skulde finde sig forpligtede til at tage til Gjenmæle. til Gjenmæle.
Lolland-Falsters Stifts-Tidende, 1842-04-18
Jndenlandske Efterretninger. Ved at meddele den kongelige Bekjendtgjørelse, ved hvilken Stænderne indkaldes til at møde i Roeskilde den 7de Juli d. A., bemærker Fædrelandet" følgende: Saa kort denne kongelige Bekjendtgjørelse er, indeholder den dog tvende Puncter, der ikke lidet maae vække den offentlige Opmærksomhed. Det ene: at de jydske Stænder ikke ere først sammenkaldte, hvilket af de Grunde, vi tidligere udførligen have udviklet, efter vor Formening strider mod den Lighed mellem begge Forsamlinger, der vistnok paa det Alleromhyggeligste bør overholdes, hvis ikke det danske Folkeraads alligevel saa beklagelige Adsplittelse skal erholde meget sørgelige Virkninger paa det indbyrdes Forhold mellem de tvende Dele, hvori man først ved Stænderanordningen har adskilt det egentlige Danmark. At dette ikke blot er et EtiketteSpørgsmaal, skjøndt det selv som saadant ingenlunde er uden alvorlig Betydning - men at det tillige har indgribende Jndvirkning paa vedkommende Stænderforsamlings hele Stilling, have vi ved den tidligere Leilighed udførligen beviist. Det andet er dette, at der ikkun er indrømmet Stænderne tvende Maaneder til deres Forhandlinger, der naturligviis langt fra ville være tilstrækkelige til vedbørligen at behandle de vigtige Lovforslag, Regjeringen maa antages at ville forelægge samme, end sige dem, Stænderne af egen Drift bør og ville tage under den omhyggeligste Overveielse. Denne Bestemmelse, der afgiver et ikke uvigtigt Begreb om de moralske Garantiers Betydning, bliver dobbelt paafaldende, naar man sammenligner den Virksomhed, Stænderne hidtil have udfoldet, med den, Regjeringscollegierne have givet synlige Beviser paa.
Lolland-Falsters Stifts-Tidende, 1842-04-18
Under 13de April er der allernaadigst forundt Besidderen af Grevskabet Frysenborg allerhøieste Bevilling til, at der paa bemeldte Grevskab maa oprettes et Apothek, og er der under samme Dato allernaadigst meddeelt Cand. pharm. G. C. Bartholdy Privilegium til at drive dette Apothek. (Coll. Tid.)¬
Lolland-Falsters Stifts-Tidende, 1842-04-18
(Corresp.) Kjøbenhavn den 16de April. "Slesvigholstenerne juble og skyde Victoria, hedder det i et Brev, som vi i disse Dage have modtaget fra det Slesvigske, og desværre, de have god Grund dertil. De have nu faaet en Mand i Spidsen for dem, som ret kan kaldes en Mand efter deres Hjerte, og som de neppe selv skulde kunne have valgt bedre, hvis Valget havde været overladt til dem. Prinds Frederik af Augustenborg er en Mand i sin kraftfuldeste Alder, nogle og 40 Aar, formuende, rask til at handle, (skjøndt ikke altid med tilstrækkelig Besindighed), Slesvigholstener med Liv og Siel, og hvad der vel bør mærkes, af en Byrd, der giver ham en betydningsfuld Vægt i Hertugdømmene. Saalænge denne Mand sad paa Noer, eller holdt Haranquer i den slesvigske Stænderforsamling, kunde man i Danmark betragte hans høitflyvende Paastande, saa temmelig, med et Smiil, nu har Sagen faaet en alvorligere Side, og det er derfor ikke at undre over, at denne Udnævnelse, skjøndt den nu ikke længere er nogen Nyhed, endnu er en staaende Gjenstand for Samtale og Drøftelse i alle kjøbenhavnske Kredse, og naar vi sige, at det er med almindelig Beklagelse, at man omtaler den, da give vi kun et tro Referat af den offentlige Mening, saaledes som den enstemmig er kommen for vort Øre. "Slesvigholstenerne begynde at reise Hanekammen" siger Fædrelandet, ja tilvisse begynde de det, derom kan læses i Hamb. Neue Zeit."